CELEX: 31988R3170
Language: el
Date: 1988-10-14
Title: Κανονισμός (ΕΟΚ) αριθ. 3170/88 του Συμβουλίου της 14ης Οκτωβρίου 1988 για την παράταση ισχύος του προσωρινού δασμού αντιντάμπινγκ στις εισαγωγές συνθετικών νημάτων πολυέστερ, καταγωγής Ηνωμένων Πολιτειών της Αμερικής, Μεξικού, Ρουμανίας, Ταϊβάν, Τουρκίας και Γιουγκοσλαβίας

Avis juridique important

|

31988R3170

Κανονισμός (ΕΟΚ) αριθ. 3170/88 του Συμβουλίου της 14ης Οκτωβρίου 1988 για την παράταση ισχύος του προσωρινού δασμού αντιντάμπινγκ στις εισαγωγές συνθετικών νημάτων πολυέστερ, καταγωγής Ηνωμένων Πολιτειών της Αμερικής, Μεξικού, Ρουμανίας, Ταϊβάν, Τουρκίας και Γιουγκοσλαβίας  

Επίσημη Εφημερίδα αριθ. L 282 της 15/10/1988 σ. 0027 - 0027

***** ΚΑΝΟΝΙΣΜΟΣ (ΕΟΚ) αριθ. 3170/88 ΤΟΥ ΣΥΜΒΟΥΛΙΟΥ  της 14ης Οκτωβρίου 1988  για την παράταση ισχύος του προσωρινού δασμού αντιντάμπινγκ στις εισαγωγές συνθετικών νημάτων πολυέστερ, καταγωγής Ηνωμένων Πολιτειών της Αμερικής, Μεξικού, Ρουμανίας, Ταϊβάν, Τουρκίας και Γιουγκοσλαβίας  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 2423/88 του Συμβουλίου της 11ης Ιουλίου 1988 για την άμυνα κατά των εισαγωγών που αποτελούν αντικείμενο ντάμπινγκ ή επιδοτήσεων εκ μέρους χωρών μη μελών της Ευρωπαϊκής Οικονομικής Κοινότητας (1), και ιδίως το άρθρο 11 παράγραφος 5,  την πρόταση της Επιτροπής,  Εκτιμώντας:  ότι, με τον κανονισμό (ΕΟΚ) αριθ. 1696/88 (2), η Επιτροπή θέσπισε προσωρινό δασμό αντιντάμπινγκ στις εισαγωγές νημάτων πολυέστερ, καταγωγής Ηνωμένων Πολιτειών της Αμερικής, Μεξικού, Ρουμανίας, Ταϊβάν, Τουρκίας και Γιουγκοσλαβίας·  ότι ορισμένοι εξαγωγείς ζήτησαν να παραταθεί η ισχύς του προσωρινού δασμού αντιντάμπινγκ, προβάλλοντας τον ισχυρισμό ότι χρειάζεται συμπληρωματική προθεσμία προκειμένου να υπερασπίσουν τα συμφέροντά τους· ότι τα αιτήματα αυτά θεωρούνται δικαιολογημένα·  ότι οι εν λόγω εξαγωγείς αντιπροσωπεύουν σημαντικό ποσοστό των σχετικών εμπορικών συναλλαγών·  ότι, επειδή μέσα στις προβλεπόμενες προθεσμίες δεν κατέστη δυνατόν να πραγματοποιηθούν η εξέταση των γεγονότων και η ακρόαση ορισμένων ενδιαφερόμενων μερών, πρέπει να γίνουν δεκτά τα αιτήματα αυτά,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Η ισχύς του προσωρινού δασμού αντιντάμπινγκ που θέσπισε ο κανονισμός (ΕΟΚ) αριθ. 1696/88 στις εισαγωγές συνθετικών νημάτων πολυέστερ, καταγωγής Ηνωμένων Πολιτειών της Αμερικής, Μεξικού, Ρουμανίας, Ταϊβάν, Τουρκίας και Γιουγκοσλαβίας, παρατείνεται για χρονικό διάστημα που δεν υπερβαίνει τους δύο μήνες.  Άρθρο 2  Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Με την επιφύλαξη του άρθρου 11 του κανονισμού (ΕΟΚ) αριθ. 2423/88 και κάθε άλλης απόφασης του Συμβουλίου, ο παρών κανονισμός εφαρμόζεται μέχρι να εγκριθούν οριστικά μέτρα από το Συμβούλιο, και, το αργότερο, μέχρι τη λήξη χρονικού διαστήματος δύο μηνών που αρχίζει στις 18 Οκτωβρίου 1988.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Λουξεμβούργο, 14 Οκτωβρίου 1988.  Για το Συμβούλιο  Η Πρόεδρος  Β. ΠΑΠΑΝΔΡΕΟΥ  (1) ΕΕ αριθ. L 209 της 2. 8. 1988, σ. 1.  (2) ΕΕ αριθ. L 151 της 17. 6. 1988, σ. 47.